**Filosofia istoriei, filosofia viitorului**

*Syllabus 2024-2025*

Anul I, semestrul I

# Profesori

| Conf. dr. Constantin Vică | Asist. drd. Anda Zahiu | Drd. Alexandra Zorilă |
| --- | --- | --- |
| [constantin.vica@filosofie.unibuc.ro](mailto:constantin.vica@filosofie.unibuc.ro) | [anda.zahiu@unibuc.ro](mailto:anda.zahiu@unibuc.ro) | [alexandrazorilaeug@gmail.com](mailto:alexandrazorilaeug@gmail.com) |

# **Datele disciplinei**

Obligatorie, curs de an, **6** credite. Semestrul I, anul I de studiu.

# Motivație

„Dintre toți muritorii sunt liniștiți doar cei care se consacră filosofiei; doar ei trăiesc cu adevărat. Ei nu se mulțumesc să se îngrijească prea tare de existența proprie; **la vârsta lor își adaugă toate secolele, însușindu-și toți anii scurși înainte ca ei să se fi născut.** (...) Ne îndreptăm spre adevărurile mărețe scoase din întuneric la lumină prin truda altuia; **nici un secol nu ne-a fost interzis; la toate avem acces și dacă prin măreția sufletului ne este îngăduit să învingem limitele slăbiciunii omenești, avem o lungă întindere de timp de străbătut.**

Noi putem să discutăm cu Socrate, să ne îndoim cu Carneade, să ne liniștim cu Epicur, să învingem natura umană cu stoicii, să o întrecem cu cinicii. **Întrucât ne este permis să participăm la orice secol, de ce n-am ieși atunci din strâmtul și nesigurul curs al vieții, pentru a ne dedica din tot sufletul acestor meditații care sunt veșnice, nesfârșite și comune celor mai nobile spirite?**

Obișnuim să spunem că n-a stat în puterea noastră să ne alegem părinții, că ne-au fost dați de întâmplare; dar **nouă, filosofilor, ne este permis să ne naștem după cum vrem**. Spiritele cele mai vestite formează familii: alege-o pe aceea din care vrei să faci parte; vei primi nu numai numele lor, ci și bunurile lor pe care nu va trebui să le păstrezi nici cu meschinărie, nici cu lăcomie. Vor spori cu atât mai mult, cu cât le vei împărți mai adesea.

**Viața înțeleptului va dura mult. El nu e deloc închis în aceleași hotare ca și ceilalți.** El singur e slobozit de legile neamului omenesc. **Toate secolele i se supun ca unui zeu.** E vorba de un timp trecut? El îl va cuprinde prin amintire; prezent? îl folosește. **Cât despre viitor, se bucură de el dinainte. Reunirea tuturor acestor momente într-unul singur îi face viața lungă.**”

**Lucius Annaeus Seneca**, *De Brevitate Vitae – Despre viața scurtă*, „Elogiul filosofiei”, în *Scrieri filosofice alese*, Editura Minerva, București, 1981, p. 62-65.

# Utilizarea timpului

Numărul total de ore estimate pentru o bună însușire a experiențelor, abilităților și cunoștințelor acumulate în cadrul cursului și seminarului este **150**.

Dintre acestea, **56** sunt orele petrecute împreună la curs, respectiv seminar, pe parcursul semestrului. Restul de 94 sunt dedicate studiului liber, individual sau de grup, neghidat de profesori. Acest lucru înseamnă aproximativ **7** **ore** petrecute **săptămânal** citind, documentând, vizionând și discutând tematica de seminar și curs. Dincolo de urmărirea notițelor luate la curs (dacă e cazul), există o bibliografie diversă filosofic, care trebuie citită, alături de documentare video, filme, animații, nuvele, romane, jocuri, podcasturi etc.

Rolul acestor materiale este să vă ofere idei, direcții, relații și instrumente pentru o documentare mai largă în descoperirea diverselor teme pe care le vom discuta, dar și pentru temele scrise. Documentarea poate fi realizată și online (prin motoare de căutare academice, baze de articole, reviste de specialitate, reviste socio-culturale etc.), fără a neglija canale video și podcasturi (pe Youtube, Spotify etc.) sau grupurile de discuții, dar mai ales în *bibliotecă*, citind articole și cărți.

Este fundamental să acordați timp lecturii și documentării **înainte de seminar**, pe parcursul mai multor zile, investind *minim* 3 ore pentru fiecare activitate. Înțelegerea unui text presupune *cel puțin* două lecturi, iar a doua trebuie să fie metodică și necesită luarea de notițe.

# Obiectivele cursului și seminarului

Scopul cursului și seminarului este de a introduce și a familiariza studenții cu o serie de dezbateri relevante din filosofia istoriei și filosofia viitorului, punându-le într-un dialog continuu.

Obiectivele sunt:

* Analiza teoriilor și concepțiilor filosofice asupra istoriei, ca desfășurare evenimențială de acțiuni umane și ca disciplină științifică.
* Analiza perspectivelor asupra viitorului, din diverse unghiuri, filosofice, științifice și culturale, în sens larg, cu implicații în viața fiecărui student.
* Evaluarea, cu ajutorul noțiunilor teoretice filosofice, a diverselor poziții intelectuale exprimate asupra relațiilor dintre trecut, prezent și viitor.

# Structura de curs și seminar

| Curs | Seminar |
| --- | --- |
| 1. Introducere | 1. Introducere |
| 2. Război și pace | 2. Joc de grup – Coloniștii din Catan  Citește regulile seminarului bazat pe joc [aici](#_uiem5rcwas3g).  Vezi *Război și pace – texte de seminar*. |
| 3. Moduri ale scrierii istoriei – concepte și perspective teoretice | 3. G.W.F. Hegel, „Felurile de a trata istoria”, în *Prelegeri de filosofie a istoriei*. |
| 4. Explicație și predicție, înțelegere și speculație | 4. Marcus Tullius Cicero, *Despre divinație/De Divinatione*, „Cartea întâi”, fragmentele I - VI, IX, XIV, XVIII, XX, XXI, XXV, XXIX, XXXIII; „Cartea a doua”, fragmentele VI, VII, IX, XXVI, XXVII, LI, LVII, LXIII, LXXII.  William Gibson, „The Gernsback Continuum”. |
| 5. Civilizație - cultură și teleologie. Desfășurarea Spiritului în lume: cadre hegeliene | 5. G.W.F. Hegel, „Mersul istoriei universale”, în *Prelegeri de filosofie a istoriei*.  Oswald Spengler, *Declinul Occidentului*, paginile 11-13 (secțiunea 2), 29-33 (secțiunea 6), 37-38 (din secțiunea 7), 40-42 (din secțiunea 8), 53-57 (din secțiunea 12), 66-69 (secțiunea 14). |
| 6. Revoluție și progres | 6. Karl Marx, „Prefață” la *Contribuții la critica economiei politice*.  Karl Marx, „Optsprezece brumar al lui Ludovic Bonaparte”, partea I.  Walter Benjamin, „Despre conceptul de istorie”, „Fragment teologic-politic”, „Viața studenților” în *Iluminări*. |
| 7. Modernitatea, o istorie despre tehnologie și alienare | 7. Erich Fromm, „Alienare”, în *Societate alienată, societate sănătoasă*.  Erich Fromm, „Alienation”, în *Marx’s Concept of Man*.  Peter Sloterdijk, „The Crystal Palace”. |
| 8. Nostalgie, utopie și distopie. Regimuri de istoricitate. Prezentism și retrospectivism. Eternalism | 8. Friedrich Nietzsche, *A doua considerație inoportună. Despre folosul și neajunsurile istoriei pentru viață*.  Svetlana Boym, „Nostalgia and Its Discontents”, în *The Hedgehog Review*, vară 2007, <https://hedgehogreview.com/issues/the-uses-of-the-past/articles/nostalgia-and-its-discontents>  Jonas Čeika, *Hauntology, Lost Futures and 80s Nostalgia*, <https://www.youtube.com/watch?v=gSvUqhZcbVg>  *The Future of the 1920s*, <https://www.youtube.com/watch?v=tL47-RIyj8E> |
| 9. Viitorul, timp al eticii și acțiunii morale. Istorie și moralitate | 9. Vladimir Jankélévitch, „Realitatea morală concepută prin raportarea la viitor”, în *Curs de filosofie morală*.  John Danaher și Jeroen Hopster „The Normative Significance of Future Moral Revolutions”, în *Futures*, septembrie 2022. |
| 10. Sine temporal și *future bias*. Modalități, lumi posibile, viitoruri | 10. Derek Parfit, capitolul 8, subcapitolul 67, „Why We Should Not Be Biased Towards the Future” și capitolul 16, subcapitolul 126, „Causing Predictable Catastrophes in the Further Future” în *Reasons and Persons*.  Ted Chiang,„Anxietatea este amețeala dată de libertate”, în *Exalare*, Armada, 2020 („Anxiety Is the Dizziness of Freedom”, in *Exhalation*). |
| 11. Tehnologii cognitive, perfectibilitate, ameliorare și viitorul minții | 11. Marie-Jean-Antoine-Nicolas Caritat, Marchiz de Condorcet, *Schiță pentru un tablou istoric al progreselor minții omenești*. „Introducere”, <https://oll.libertyfund.org/title/condorcet-outlines-of-an-historical-view-of-the-progress-of-the-human-mind#lf0878_head_003>  „A zecea epocă: Progresul viitor al omenirii”, <https://oll.libertyfund.org/title/condorcet-outlines-of-an-historical-view-of-the-progress-of-the-human-mind#lf0878_head_013>  Filme, seriale, animații, anime, romane și jocuri science-fiction – vezi [lista](#_30jecffvbg9q) de mai jos. |
| 12. Spațiul, ultima frontieră. Astrotopia, rezultat al Războiului Rece? | 12. *Last Exit: Space* (2022), documentar de Rudolph Herzog și Werner Herzog, <https://www.dropbox.com/sh/lhsqjpdtmxigyfc/AAD-3XOpGulh6J9NNDJudK7ra?dl=0> |
| 13. Antropocen și extincție. Risc existențial? | 13. Émile P. Torres, „The Dangerous Ideas of *Longtermism* and *Existential Risk*”, în *Current Affairs*, iulie 2021, <https://www.currentaffairs.org/2021/07/the-dangerous-ideas-of-longtermism-and-existential-risk>  Studiu de caz: vandalizare artei și patrimoniului cultural de către activiștii de mediu. |
| 14. Recapitulare. Pregătire pentru examen. | 14. Încheierea situației |

# Joc de grup

*Obligatoriu*

Toți studenții trebuie să știe regulile clasice de Catan înainte de seminar: <https://www.howtoplay.ro/jocuri-de-societate/catan>.

Toți studenții vor avea la ei textele aferente seminarului (printate, pe laptop, telefon etc.).

*Cum jucăm*

1. Se formează echipe de câte minim 2 studenți. Toate deciziile din joc vor fi luate împreună.
2. Se extrag bilețele (un bilet pe echipă, cu numele autorului/autorilor unora dinte textele de seminar) - 5-10 min recitire text asignat.
3. Fiecare echipă va încerca să fie fidelă perspectivei autorului asignat (așa cum înțeleg ei această perspectivă)
4. Echipele vor discuta în fiecare tură despre pozițiile lor legate de cooperare, război, colonizare etc., încercând să aducă argumente în favoarea acestora și să combată argumentele celorlalți.
5. Discuție după joc: justificarea acțiunilor din joc, făcând referire la textele de seminar.

# 

# Filme, seriale, animații, anime, romane și jocuri science-fiction

Recomandări pentru lucrarea intermediară de semestru.

Narațiuni: M. Miller, Jr. 1960. *A Canticle for Leibowitz*

Philip K. Dick. 1968. *Do Androids Dream of Electric Sheep?* (*Visează androizii oi electrice?*)

William Gibson. 1984. *Neuromancer* (*Neuromantul*)

William Gibson. 2012. *Distrust that Particular Flavor*

C. M. Kosemen. 2006. *All Tomorrows: A Billion Year Chronicle of the Myriad Species and Mixed Fortunes of Man*

Ted Chiang. 2010. *The Lifecycle of Software Objects* (*Ciclul de viață al obiectelor software*)

Ian McEwan. 2019. *Machines Like Me* *(Mașinării ca mine)*

Seriale: *Star Trek: The Next Generation, Äkta människor (Real Humans), Black Mirror, Westworld, Dva holma, The Peripheral*

Animații: *Ghost in the Shell* (1995), *Serial Experiments Lain* (1998), *Rick and Morty, Futurama, Love, Death & Robots, Wall-E, Metropolis* (2001), *Psycho-Pass, Cyberpunk: Edgerunners*

Filme: *Metropolis, Alphaville, Blade Runner, Kin-Dza-Dza,* seria *Terminator, eXistenZ, Ex Machina, Her, Minority Report, Chappie, In TIme, Enthiran, The Hitchhiker’s Guide to The Galaxy, Ready Player One, Blade Runner 2049, Dune,* seria *Alien, Poor Things,*

Jocuri: *I Have No Mouth, and I Must Scream* (1995), *Tom Clancy's The Division* (2015), *Nier: Automata* (2017), *Prey* (2017), *Doki Doki Literature Club!* (2017), *Disco Elysium* (2019), *Katana Zero* (2019), *VirtuaVerse* (2020), *Lunaria: Virtualized Moonchild* (2021)

*EndlessVN* (link: <https://play.endlessvn.io/>)

# Podcasturi de istorie - pentru introduceri în diverse subiecte istorice

Dave Broker - [The Industrial Revolutions](https://industrialrevolutionspod.com/)

Mike Duncan - [Revolutions](https://thehistoryofrome.typepad.com/revolutions_podcast/)

Mike Duncan - [The History of Rome](https://podcasts.apple.com/us/podcast/the-history-of-rome/id261654474)

Patrick Wyman - [The Fall of Rome](https://fallofromepodcast.wordpress.com/)

David Crowther - [The History of England](https://thehistoryofengland.co.uk/podcasts/history-of-england/)

# Lucrare intermediară de semestru

Lucrările se vor încărca online la o adresă ce va fi comunicată la timp.

# Activitate și evaluare

1. **Activitate de seminar**: fișe de lectură, prezentări de texte, participarea la discuții avansând argumente relevante din textele de seminar. **1 – 4 puncte**.

1.1. *Fișe de lectură* – minim 1 pagină / text. Fișele urmăresc identificarea conceptelor-cheie, liniilor argumentative și explicarea lor. 0,25 puncte/text, minim 4 fișe. *0 - 1 puncte*.

1.2. *Participare (Festivalul ideilor periculoase)*. La seminarele unde există texte, studenții se organizează (în echipe) și introduc, într-un mod creativ, pozițiile autorilor.   
*1 punct/participare*.

2. **Lucrare intermediară de semestru** (obligatoriu) – după seminarul 11. Un text scurt (max. 600 cuvinte) care să convingă asupra relevanței unui serial (sau episod), film, animație, anime, roman, joc etc. în analiza perspectivelor asupra viitorului. Studenții pot să interogheze un chatbot (AI generativ conversațional) asupra perspectivei alese și să integreze în mod transparent și critic răspunsul primit. Textul se constituie ca un comentariu personal și nu este un rezumat. **0 – 1 puncte**.

3. **Jurnal** (obligatoriu). Pe parcursul semestrului, studenții au obligația de a ține un jurnal. Jurnalul va urmări o problemă istorică contemporană (exemple orientative: războiul din Ucraina, criza climatică, criza economică și inflația, situația socială din Afganistan sau Iran, populismul și extrema dreaptă în democrațiile liberale, conflictul israelo-palestinian, apariția AI generativ, cucerirea spațiului, revoluția genetică, revoluția neurotehnologiilor etc.) utilizând concepte, idei și teorii întâlnite la curs și în textele de seminar (cu referințe). Jurnalul este și o auto-analiză reflexivă, care presupune un angajament personal. Jurnalul se completează pe parcursul semestrului, nu în ultima zi. Întindere maximă a jurnalului: *6 pagini*. **0 – 3 puncte**.

6. **Examen scris** (obligatoriu). Examenul va presupune două subiecte, fiecare la alegere dintr-o listă. **0 – 2 puncte**.

# Jurnal

Jurnalele se vor încărca online; data va fi anunțată în a doua parte a semestrului.

# 

# **Prezență**

Minim **7 prezențe** la seminar (condiție obligatorie pentru promovarea seminarului).

# **Dat**a **de examinare** va fi anunțată în timp util, spre finalul semestrului.